孫楠

孫楠（粵拼：syun1 naam4；簡化字：孙楠；英文：Sun Nan；1969年2月18號—）係中國大陸男歌手，人稱大波哥，有實力唱將嘅稱號，遼寧大連人。前妻係小品演員買紅妹。2014年12月，加盟湖南衛視《我是歌手》第三季、為首發歌手，喺3月27號總決賽第一輪競演結束後宣布退出比賽，令原本遭到淘汰嘅A-Lin可以繼續競演，同時呢個舉止引起巨大嘅輿論、嘩然同爭議。

經歷
1987年—1989年北京煤礦文工團。早在1990年代初期，孫楠就已經喺歌壇小有成績，不過並唔係大多數人所知。1990年—1991年大連市歌舞團。1991年—1993年中央歌舞團（谷建芬藝術中心）。1990年廣東音像出版社為其錄制首張個人專輯《彎彎的月亮》。1992年作為當年中國十大歌星之一出訪香港，受到熱烈歡迎，呢次活動為後來人們提到嘅首屆「中國風」（其他9位成員分別係那英、解曉東、毛阿敏、蔡國慶、成方圓、楊鈺瑩、淘金、謝津、騰格爾）。10月喺印度尼西亞舉辦6場「孫楠之夜」個人演唱會，呢個係首位喺國外舉辦個人演唱會嘅中國流行歌手。12月出訪新加坡參加「首屆亞洲心連心音樂節」，呢次音樂節匯集咗劉德華、葉倩文、巫啟賢、張清芳等一批亞洲明星。1993年5月正式加盟香港藝能動音有限公司，為首位同香港公司簽約之內地歌手。旗下藝人有劉德華、梁朝偉、關之琳、莫少聰、古巨基、何家勁等香港明星，而孫楠加盟「藝能」係從藝歷程中嘅一次質嘅飛躍。10月香港藝能動音有限歷時7個幾月，係孫楠制作咗第2張個人專輯《我們都是傷心人》，其中大部分作品出自港台名家之手，如那英最新專輯《征服》嘅制作人丁曉雯，詞曲高手邰正宵，林利南、熊美玲、林秋離，魔鬼監制李安修、陳耀川。1994年6月參加喺新加坡舉行嘅「第2屆亞洲心連心音樂節」。9月同何家勁、李麗珍一齊去新加坡，舉辦《雙星伴月音樂會》。1995年2月第2張個人專輯中嘅《誰的心忘了收》、《我們都是傷心人》、《愛你的心無法自拔》、《雨和淚》、《留什麽給你》等六首歌，分別被劉德華、梁朝偉、古巨基、邱綺玲、李克勤等翻唱為粵語版。8月去吉隆坡參加「第3屆亞洲心連心音樂節」。同年，第3張個人輯《生生世世》以10萬張嘅成績喺馬來西亞寫低光輝嘅一頁。10月參加「95中國風」巡回演出，演出人員包括黃格選、高楓、孫國慶等。1996年1月單曲《紅旗飄飄》係孫楠簽約海外唱片公司後，向內地歌壇正式推出嘅首個作品，一經推出，即產生巨大嘅轟動，國內媒體相繼報道，而呢個歌嘅音樂電視都被作為中央電視台《東方時空》欄目當年嘅第一號作品向全國推出。8月正式進軍內地市場，簽約星工場音樂娛樂有限公司。1997年2月參加97年中央電視台春節聯歡晚會直播節目，同眾歌星演唱《一九九七》。8月喺馬來西亞錄製第4張個人專輯《認識孫楠》，並喺全亞洲同步發行。1998年5月作為嘉賓出席北京大學百年校慶大型文藝晚會，現場反應熱烈。後應邀參加北京交通大學、北京航空航天大學校慶晚會。6月以嘉賓嘅身份參加「譚詠麟中國巡回演唱會」，並同佢共同唱咗《朋友》，一萬幾歌迷觀看咗呢場規模空前嘅演唱會。7月參加東方電視台慶七一大型演唱會。12月錄制第5張個人專輯《不見不散》。1999年初，隨著馮小剛執導嘅電影《不見不散》喺中國熱播，孫楠由於演唱該片嘅同名片尾曲，迅速喺大陸走紅。呢首《不見不散》全部採用交響樂隊現場錄音，音域跨度為2個8度，極富挑戰性。同年4月隨電影《不見不散》劇組去香港參加首映活動。4月參加第3屆「京粵港」普通話歌曲群英會，同劉德華、黎明、郭富城同大陸歌手同台演出。5月參加北京電視台《公益歌曲大擂台》，節目以觀眾現場吶喊聲評分，憑內地成名作《紅旗飄飄》2奪擂主寶座，成為參加嗰個節目歌手中唯一蟬聯擂主嘅歌手。之後，佢一路唱咗《你快回來》同《風往北吹》等廣為傳唱嘅歌曲，被認為係大陸最有實力嘅歌手之一。佢嘅聲音清脆、激昂，富有穿透性，並且普遍曲調較高。
2000年8月，參加「第17屆中國電視金鷹獎」頒獎晚會。同年，加入夢舟足球俱樂部。2004年，加入華納音樂，推出專輯《燃燒》。2009年，加盟英皇娛樂，同年都主演電影《盜版貓》公映。2009年，同華語樂壇另外2位天后級人物陳慧琳、張惠妹同澳門歌手古卓文喺中國國家主席胡錦濤同國際奧委會主席羅格面前為中華人民共和國第11屆運動會開幕式獻唱主題曲《相親相愛》。2010年6月，推出個人專輯《活得美好》，同年11月12號參加廣州第16屆亞洲運動會開幕式同毛阿敏共同演唱亞運會主題曲《重逢》。2011年11月12號，「讓世界聽到我們的聲音」北京站拉響咗孫楠世界巡回演唱會序幕。2012年1月23號，參加中央電視台春節聯歡晚會獨唱歌曲《把幸福給你》。2012年6月18號，出個人專輯《旅途》。2013年2月9號，參加中央電視台春節聯歡晚會獨唱歌曲《凈土》。2013年參加《全能星戰》，同佢嘅製作人金武林不斷抨擊年輕歌手張韶涵同吳克群而令好多電視觀眾感到唔滿意，最終靠金武林畀陶喆吳克群0分而有機會入決賽，令觀眾不滿。2014年1月30號，參加中央電視台春節聯歡晚會獨唱《萬泉河水》。2014年12月，加盟湖南衛視《我是歌手》第三季、為首發歌手，第八期起接任做主持。喺3月27號總決賽第一輪競演結束後宣布退出比賽，由於呢個時候係直播節目，佢呢個舉止引起巨大嘅輿論、嘩然同爭議，網民普遍認為孫楠呢個舉止不成熟，但都有聲音認為孫楠嘅做法係為咗表達對湖南衛視「內定歌王」嘅不滿。事後接受訪問，更大言不慚地講自己為咗顯示「謙讓」嘅美德而選擇退賽，令唔滿意佢嘅粉絲大大增加。同年8月，以「羊駝」身份參加《蒙面歌王》，成為第三集歌王。最後喺總決賽攞總冠軍，成為第一季蒙面歌王。同年都參加東方衛視《中國之星》，最後喺2016年2月進入總決賽，同埋贏咗譚維維攞冠軍，攞格萊美大獎。

現場演出
2008年參加迎奧運歌曲《北京歡迎你》嘅錄制，同群星合作並參加奧運倒計時100日晚會。

《我是歌手》第三季
2014年12月，加盟湖南衛視《我是歌手》第三季、為首發歌手，喺3月27號總決賽第一輪競演結束後宣布退出比賽，令原本遭到淘汰嘅黃麗玲可以繼續競演，同時呢個舉止引起巨大嘅輿論、嘩然同爭議。

獎
喺1996年攞到上海「中國十大金曲頒獎典禮」，十大金曲《紅旗飄飄》。喺1997年，《淡淡的憂》攞到年度十大金曲。喺1998年，《不見不散》單曲拎西安音樂台98十大金曲獎、撫順電台十金曲獎、「上海東方風雲榜」十大金曲、新疆音樂台「先鋒音樂榜」98十大金曲、「北京晚報」民意票選99年最喜歡歌曲第1名、「音像雜志」刊發「音像世界排行榜」第1名、中央人民廣播電台「中國流行歌曲榜」，98年中評選「最受歡迎歌手獎」、中央人民廣播電台「中國流行歌曲榜」，98年中評選十大金曲、120家電台聯合評選99年季選十大金曲，金獎、廣州至尚音樂城，最佳飛越男歌手獎同汕頭音樂台十大金曲獎、最受媒體注目獎。喺1993—2003年，奪得過《新視野》單曲獲黑龍江音樂冠軍金曲獎、Channel V神州音樂特別獎十大金曲獎、優秀歌曲獎、最佳歌曲獎、中央人民廣播電台—台港澳廣播中心頒發「吉馬杯原創金曲獎」99年度10大金曲獎、《你快回來》拎99遼寧文藝台歌壇十大金曲獎、歌壇最具實力演唱獎、FM97.4北京音樂台「中國歌曲排行榜」優秀影係金曲獎同最佳男歌手獎、99健牌「中國原創歌曲榜」十大金曲獎、上海「東方風雲榜」，99年度十大金曲獎、最受歡迎男歌手獎、《你快回來》單曲，拎99中央人民廣播電台「中國流行歌曲榜」十大金曲、《沒完沒了》單曲拎最佳對唱獎、蟬聯98-99年度兩屆最佳男歌手獎、雲南音樂台「雲嶺風雲榜」99年度十大金曲、跨世紀最受歡迎歌手大獎。喺2008年，憑《心裏話》
奪得十大勁歌金曲最受歡迎華語歌曲金獎。